1916 m. vasaros olimpinės žaidynės
1916 m. vasaros olimpinės žaidynės – turėjusios vykti VI Olimpinės žaidynės. Jas planuota surengti Vokietijos sostinėje Berlyne, tačiau dėl I pasaulinio karo žaidynės atšauktos. Surengti žaidynes Berlynui patikėta 1912 m. liepos 4 d. (jis nurungė Budapeštą), tačiau statyti reikiamas arenas mieste pradėta dar iki tol. Prasidėjęs karas nesustabdė vokiečių pasiruošimo žaidynėms: iš pradžių tikėtasi, kad iki 1916 m. jis pasibaigs.